भारत सरकार

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 3140

उत्‍तर देने की तारीख: 22.03.2018

**क्लासिकल तेलुगू सेंटर का मैसूर से स्थान बदलना**

**3140. श्री टी॰ जी॰ वेंकटेशः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार का ध्यान क्लासिकल तेलुगू सेंटर का स्थान मैसूर से बदलकर आन्‍ध्र प्रदेश किए जाने के मामले की ओर दिलाया गया है;

(ख) यदि हां, तो तत्संबंधी ब्यौरा क्या है;

(ग) इस मामले में विलम्ब के क्या कारण हैं; और

(घ) सरकार द्वारा इस केन्द्र के स्थान को शीघ्र बदल कर आन्‍ध्र प्रदेश करने हेतु क्या कदम उठाए जा रहे हैं?

**उत्तर**

**मानव संसाधन विकास मंत्रालय में राज्‍य मंत्री**

**(डॉ. सत्‍य पाल सिंह)**

(क) से (घ): जी, हां। भारत सरकार ने भारतीय केंद्रीय भाषा संस्‍थान (सीआईआईएल), मैसूर में क्‍लासिकल तेलुगु अध्‍ययन हेतु एक उत्‍कृष्‍ट केंद्र की स्‍थापना की है। आंध्र प्रदेश सरकार और तेलंगाना सरकार ने अपने-अपने संबंधित राज्‍यों में केंद्र के स्‍थानांतरण हेतु अनुरोध किया है जिस पर अभी कोई निर्णय नहीं लिया गया है।

**\*\*\*\*\***